Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 693/12/3304	Nové Mesto nad Váhom, 19.4.2013
EEČ : 2-24-23-2013

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov (ďalej len "Trestný zákon") spáchaný formou spolupáchateľstva podľa § 20 Trestného zákona

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 279,30 € 
b.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obvodné oddelenie PZ Nové Mesto nad Váho pod spisovou značkou ORP-547/NM-NM-2012.
Obvinení XXXXX a XXXXX v období od dňa 13.05.2010 presne nezisteného času, kedy bola ukončená zmluva o dodávke zemného plynu, z dôvodu neplnenia si finančných záväzkov do 11:50 hod. dňa 20.07.2012 si zmluvu riadne neobnovili a naďalej neoprávnene odoberali zemný plyn v činžovnom dome napojenom na rozvod zemného plynu s namontovaným meradlom plynu č. 316398301082 v Novom Meste nad Váhom na ul. XXXXX, a takto odobrali 367,- m3 zemného plynu, čo bolo zistené pracovníkom SPP - distribúcia, a.s. dňa 20.07.2012 v čase o 11:50 hod., pričom pracovníkovi SPP - distribúcia a.s. nebola obvinenými umožnená demontáž meradla zemného plynu č. 316398301082 umiestneného vo vnútorných priestoroch uvedeného bytu, kde toto meradlo je umiestnené v šachte sociálneho zariadenia, čím obvinení aj naďalej po vykonaní kontroly odberného miesta od 21.07.2012 do 25.09.2012, kedy došlo dňa 26.09.2012 k uzatvoreniu novej zmluvy, odoberali zemný plyn bez platnej zmluvy a takto odobrali d'alších 19,- m3 zemného plynu, čím vznikla spoločnosti Slovenský plynárenský priemysel - distribúcia, a.s. XXXXX, XXXXX, IČO XXXXX, celková škoda vo výške 279,31 Eur,  

Odôvodnenie: 
	Dňa 17.08.2012 poverený príslušník PZ, Obvodné oddelenie PZ v Novom Meste nad Váhom (ďalej len „OO PZ NMn/V“), pod sp.  zn.:  ČVS: ORP-547/NM-NM-2012, podľa § 199 ods. 1 Trestného poriadku začal trestné stíhanie vo veci prečinu krádež podľa § 212 ods.2  písm. e) Trestného  zákona, na tom skutkovom základe, ako je uvedené vo výrokovej časti uvedeného uznesenia. 

Následne vydal dňa 29.11.2012 vydal poverený príslušník PZ, OO PZ NMn/V uznesenie podľa § 206 ods. 1 Trestného poriadku , ktorým  vzniesol  obvinenie  XXXXX a XXXXX pre  prečin  krádež podľa § 212 ods. 2 písm. e) Trestného  zákona spáchaného formou spolupáchateľstva podľa § 20 Trestného zákona, na tom skutkovom základe, že obvinení XXXXX a XXXXX v období od dňa 13.05.2010 presne nezisteného času, kedy bola ukončená zmluva o dodávke zemného plynu, z dôvodu neplnenia si finančných záväzkov do 11,50 h dňa 20.07.2012 si zmluvu riadne neobnovili a naďalej neoprávnene odoberali zemný plyn v činžovnom dome napojenom na rozvod zemného plynu s namontovaným meradlom plynu č. 316398301082 v Novom Meste nad Váhom na ul. XXXXX, a takto odobrali 367 m3 zemného plynu, čo bolo zistené pracovníkom SPP - distribúcia, a.s. dňa 20.07.2012 v čase o 11.50 h, pričom pracovníkovi SPP - distribúcia a.s. nebola obvinenými umožnená demontáž meradla zemného plynu č. 316398301082 umiestneného vo vnútorných priestoroch uvedeného bytu, kde toto meradlo je umiestnené v šachte sociálneho zariadenia, čím obvinení aj naďalej po vykonaní kontroly odberného miesta od 21.07.2012 do 25.09.2012, kedy došlo dňa 26.09.2012 k uzatvoreniu novej zmluvy, odoberali zemný plyn bez platnej zmluvy a takto odobrali d'alších 19 m3 zemného plynu, čím vznikla spoločnosti Slovenský plynárenský priemysel - distribúcia, a.s. XXXXX, XXXXX, IČO XXXXX, celková škoda za obdobie od 13.05.2010 do 25.09.2012 vo výške 290,08,Eur, pričom poškodená spoločnosť si od obvinených XXXXX a XXXXX uplatňuje iba spôsobenú škodu za obdobie od 13.05.2010 do 20.07.2012, a to vo výške 279,31,-Eur a následne spôsobenú škodu za obdobie od 21.07.2012 do 25.09.2012 vo výške 10,77,-Eur si poškodená spoločnosť neuplatňuje, vzhľadom k tomu, že si obvinení v krátkom období uzatvorili novú zmluvu o dodávke zemného plynu, teda obvinení XXXXX a XXXXX spôsobili spoločnosti Slovenský plynárenský priemysel - distribúcia, a.s. XXXXX, XXXXX, IČO XXXXX škodu vo výške 279,31,-Eur. 

Vyššie uvedený skutkový stav bol v priebehu prípravného konania dostatočne preukázaný zadováženými dôkazmi a to najmä výpoveďami obvineného XXXXX a obvinenej XXXXX, ďalej výpoveďou povereného zástupcu poškodeného XXXXX,  ako aj ostatným na vec sa vzťahujúcim spisovým materiálom. 

Podľa § 212 ods. 1 Trestného zákona, kto si prisvojí cudziu vec tým, že sa jej zmocní a spôsobí tak malú škodu, potrestá sa odňatím slobody až na dva roky.

             Podľa § 212 ods. 2 písm. e) Trestného zákona, rovnako ako v odseku 1 sa potrestá, kto si prisvojí cudziu vec tým, že sa jej zmocní a čin spácha na veci, ktorej odber podlieha spoplatneniu na základe osobitného predpisu.
 
              Podľa   §  220  ods.  1  Trestného  poriadku  v  konaní  o  prečine,  na  ktorý  zákon  ustanovuje  trest  odňatia  slobody,  ktorého  horná  hranica  neprevyšuje  päť  rokov, môže prokurátor so súhlasom obvineného  a  poškodeného  rozhodnúť  o  schválení zmieru a zastaviť  trestné  stíhanie,  ak  obvinený        a) vyhlási,  že  spáchal  skutok,  za  ktorý  je  stíhaný,  a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo  urobil  iné  opatrenia  na  náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry  peňažnú  sumu  určenú  konkrétnemu adresátovi na všeobecne prospešné účely, a táto  peňažná  suma  nie  je zrejme neprimeraná závažnosti spáchaného trestného činu, a  vzhľadom  na  povahu  a závažnosť spáchaného činu, na mieru akou  bol  trestným  činom  dotknutý verejný záujem, na osobu  obvineného  a  na  jeho osobné a majetkové pomery považuje takýto spôsob rozhodnutia za dostačujúci. 

V tejto trestnej veci bola v súčinnosti s probačným a mediačným úradníkom Okresného súdu v Novom Meste nad Váhom realizovaná mediácia v zmysle zákona č.550/2003 Z.z. o mediačných a probačných úradníkoch v znení neskorších predpisov medzi obvineným XXXXX, obvinenou XXXXX (ďalej len „obvinení“) a poškodeným - povereným zástupcom spol. ZSE Distribúcia, a.sXXXXX (ďalej len poškodený“). Predmetná mediácia sa realizovala dňa 22.02.2013, v rámci ktorej obvinení aj poškodený po poučení súhlasili s mediáciou ako mimosúdnym konaním a to formou schválenia zmieru a zastavením trestného stíhania v zmysle § 220 Trestného poriadku. Obvinení podpísali vyhlásenie v zmysle § 220 ods. 1 písm. a) Trestného poriadku, že spáchali skutok, pre ktorý sú  trestne stíhaní. Toto vyhlásenie urobili slobodne, vážne a určito. Poškodený súhlasil s mcdiáciou a po nahradení škody sú jeho nároky v tomto smere voči obvinenému plne uspokojené, nakoľko obvinení viacerými platbami a to zo dňa 04.09.2012 vo výške 50,- €, dňa 31.10.2012 vo  výške 25,- €, dňa  20.11.2012  vo výške 25,- €, dňa 11.01.2013 vo výške 50,- €, dňa 13.02.2013 vo výške 25,- € a dňa 08.03.2013 vo výške 104,31 € uhradili celú spôsobenú škodu vo výške 279,31 € tak, ako bolo dohodnuté v rámci uzatvoreného zmieru zo dňa 22.02.2013, čím bola splnená aj podmienka v zmysle § 220 ods. 1 písm. b) Trestného poriadku. Obvinení uhradili sumu na všeobecne prospešné účely vo výške 50,- € a to dňa 08.03.2013, ktoré boli v zmysle uzatvoreného zmieru zo dňa 22.02.2013 určené štátu na peňažnú pomoc obetiam trestnej činnosti. 

Obvinení a poškodený splnili všetky zákonné podmienky pre schválenie zmieru a zastavenie trestného stíhania v zmysle § 220 a nasl. Trestného poriadku. Zmier bol medzi obvinenými a poškodeným následne uzatvorený, teda mediácia bola úspešná. 

K osobe obvinených boli zistené nasledovné skutočnosti. Z odpisu registra trestov zo dňa 18.01.2013 vyplýva, že obvinení nemajú záznam v registri trestov GP SR.  Podľa výpisu z Ústrednej evidencie priestupkov MV SR obvinení doposiaľ nespáchali žiadny priestupok.  

Vzhľadom na spôsob spáchania činu, jeho závažnosť a mieru akou bol dotknutý záujem chránený Trestným zákonom, a rovnako vzhľadom na osoby obvinených,  považujem toto rozhodnutie za dostatočné na dosiahnutie nápravy obvinených a teda aj na dosiahnutie účelu trestného konania. 

Keďže boli splnené všetky zákonné podmienky na postup podľa § 220 a nasl. Trestného poriadku,  bolo možné rozhodnúť tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Rudolf Michnica
prokurátor